
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 79
din 17 aprilie 2014
privind  aprobarea mutării Secţiei Obstetrică-Ginecologie şi a Compartimentului Neonatologie din cadrul 
Spitalului Municipal Sighişoara, din imobilul situat în Municipiul Sighişoara, str. Gării nr. 1, 
în imobilul situat în Municipiul Sighişoara, str. Morii nr. 26

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr. 8474/10.04.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;
Având în vedere Nota informativă a Comitetului Director al Spitalului Municipal Sighişoara, avizată de Consiliul de Administraţie al acestuia cu nr. CA 5/14.02.2014, cu referire la starea clădirii din Municipiul Sighişoara, str. Gării nr. 1, în care îşi desfăşoară activitatea Secţia Obstetrică-Ginecologie şi Compartimentul Neonatologie din cadrul Spitalului Municipal Sighişoara, din care rezultă posibilitatea mutării secţiei şi compartimentului amintit în imobilul din Municipiul Sighişoara, str. Morii nr. 26;

Având în vedere adresa Spitalului Municipal Sighişoara nr. 989/31.03.2014, înregistrată la Municipiul Sighişoara sub nr. 7729/01.04.2014, prin care sunt prezentate concluziile controlului efectuat de Direcţia de Sănătate Publica Mureş prin inspectorii săi, la Spitalul Municipal Sighişoara, din care rezultă că Secţia Obstetrică-Ginecologie şi Compartimentul Neonatologie, care funcţionează în imobilul din Municipiul Sighişoara, str. Gării nr. 1, au cele mai grave deficienţe, datorate de vechimea clădirii, gradul avansat de degradare şi a imposibilităţii de a realiza circuitele funcţionale şi astfel, condiţiile igienico – sanitare nu mai corespund normelor legale în vigoare (Ordinul M.S. nr. 914/2004 şi Ordinului M.S. nr. 916/2006 privind infecţiile nosocomiale), în vederea obţinerii autorizării sanitare, cât şi recomandarea inspectorilor de a demara procedura mutării Secţiei Obstetrică-Ginecologie şi a Compartimentului Neonatologie, într-o altă locaţie, singura locaţie posibilă fiind în imobilul din Municipiul Sighişoara, str. Morii nr. 26, termenul de remediere a deficienţelor fiind stabilit până la data de 15.05.2014, în caz contrar, existând posibilitatea închiderii secţiei şi compartimentului respectiv;

Având în vedere adresa Spitalului Municipal Sighişoara nr. 1030/01.04.2014, înregistrată la Municipiul Sighişoara sub nr. 7728/01.04.2014, prin care se mai precizează şi faptul că imobilul din Municipiul Sighişoara, str. Morii nr. 26, unde a funcţionat Ambulatorul de specialitate al Spitalului municipal (Policlinica I), este în prezent liber în proporţie de 95% şi prin recompartimentări la parter, etaj I şi etaj II, reamenajări, zugrăveli interioare şi exterioare, s-ar putea muta Secţia de Obstetrică-Ginecologie şi Compartimentul de Neonatologie, sens în care solicită acordul; 

Având în vedere ca cele două imobile situate în Municipiul Sighişoara, str. Gării nr. 1, respectiv, str. Morii nr. 26, fac parte din domeniul public al Municipiului Sighişoara, fiind folosite în scop medical;
Având în vedere prevederile art.  858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 273/2006, privind finanţele publice locale,  cu modificările şi completările ulterioare;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 8473/10.04.2014, prin care se propune aprobarea mutării Secţiei Obstetrică-Ginecologie şi a Compartimentului Neonatologie din cadrul Spitalului Municipal Sighişoara, din imobilul situat în Municipiul Sighişoara, str. Gării nr. 1, în imobilul situat în Municipiul Sighişoara, str. Morii nr. 26, îndeplinindu-se prevederile legale în acest sens; 
În temeiul art. 36, alin. (2) lit. “c” şi “d”, alin. (5) şi (9), art. 45, alin. (3) şi a art. 115, alin. (1) lit. “b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:

Art. 1. Se aprobă mutarea Secţiei Obstetrică-Ginecologie şi a Compartimentului Neonatologie din cadrul Spitalului Municipal Sighişoara, din imobilul situat în Municipiul Sighişoara, str. Gării nr. 1, în imobilul situat  în Municipiul Sighişoara, str. Morii nr. 26.

Art. 2. Se aprobă efectuarea demersurilor care se impun conform dispoziţiilor legale în vederea asigurării resurselor financiare şi întocmirea ulterioară a documentaţiei de avizare a lucrărilor de intervenţie (D.A.L.I.) cu privire la imobilul situat în Municipiul Sighişoara, str. Morii nr. 26, în scopul refuncţionalizării pentru mutarea Secţiei Obstetrică-Ginecologie şi a Compartimentului Neonatologie din cadrul Spitalului Municipal Sighişoara. 
Art. 3. Cu ducerea la îndeplinire a prevederilor prezentei hotărâri se încredinţează Primarul municipiului,  Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv, Arhitectul Şef din cadrul Municipiului Sighişoara şi Spitalul Municipal Sighişoara.

Art. 4. Prin grija domnişoarei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.
PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Direcţia Administrarea Patrimoniului;

  1 ex. Arhitectul Şef;

  2 ex. Spitalul Municipal Sighişoara.
11 ex. 
A.F./G.V.
